**גמר גביע המדינה בכדורגל 1988** התקיים באצטדיון רמת גן ברמת גן ב-7 ביוני 1988, ובו נקבע כי מחזיקת גביע המדינה בכדורגל 1987/1988 היא מכבי תל אביב, שניצחה במשחק את הפועל תל אביב בתוצאה 1:2 בתום 90 דקות. היה זה עוד מפגש במסגרת הדרבי התל אביבי, והייתה זו המהדורה ה-50 של גביע המדינה, וה-35 מאז קום המדינה.

עבור מכבי תל אביב היה זה הגביע ה-11 מאז קום המדינה, ה-17 בהיסטוריה שלה, והשני ברצף - בהופעה ה-25 שלה בגמר. גביע זה הוא השני ברציפות אחרי שזכתה בעונה שעברה, בעונת 1986/1987, לאחר שניצחה את מכבי חיפה בתוצאה 3:4 בדו-קרב פנדלים אחרי שהמשחק נגמר בתוצאה 3:3 בתום 120 דקות.

מכבי תל אביב הגיעה לגמר לאחר 5 משחקים במפעל, כאשר ב-3 מהם ניצחה בתום 90 דקות, באחד מהם סיימה בתיקו (במשחק הראשון במסגרת מפגש כפול עם גומלין), ובאחד מהם ניצחה בתום דו-קרב פנדלים ואחרי הארכה, כאשר היא עם מאזן שערים של 14-4 לטובתה, כאשר היא מציגה ממוצע שערים של 2.8 שערים למשחק.

מנגד הגיעה הפועל תל אביב כאשר זהו הגמר ה-15 אליו היא מגיעה בתולדות המועדון, וה-7 מאז קום המדינה, בניסיון לזכות בדאבל עונתי. הפעם האחרונה שהגיעה הפועל תל אביב לגמר גביע המדינה האחרון, וגם זכתה בו היה 5 שנים לפני כן ב-1982/1983, כאשר גם זה היה מפגש דרבי תל אביבי בגמר הגביע, ואז ניצחה הפועל 3:2 את מכבי בגמר.

הפועל תל אביב הגיעה לגמר זה אחרי 5 משחקים כאשר ב-3 מהם ניצחה בתום 90 דקות, באחד מהם סיימה בתיקו (במשחק הראשון במסגרת מפגש כפול עם גומלין), ובאחד מהם ניצחה בתום דו-קרב פנדלים ואחרי הארכה, כאשר היא עם מאזן שערים של 15-7 לטובתה, כאשר היא מציגה ממוצע שערים של 3 שערים למשחק.

הדרך אל הגמר
------------

| הפועל תל אביב | סיבוב | מכבי תל אביב |
| --- | --- | --- |
| יריבה | תוצאה | תוצאה | יריבה |
| הפועל בית שאן | 1–6 | 32 האחרונות | 3–3ה | הפועל עכו |
| 5–0ח |
| הפועל טבריה | 1–3 | שמינית הגמר | 4–0 | הפועל ירושלים |
| בית"ר תל אביב | 2–2ה | רבע הגמר | 1–0ה | הפועל באר שבע |
| 2–3ח |
| מכבי נתניה | 1–1ה (3–4 פ) | חצי הגמר | 1–1ה (3–1 פ) | שמשון תל אביב |

### הפועל תל אביב

הפועל תל אביב מגיעה לגמר בתור הקבוצה הכי טובה בישראל, אלופת המדינה לעונת 1987/1988, והגיעה לגמר הגביע על מנת לנסות ולהשלים דאבל עונתי, לראשונה בתולדותיה (מקום המדינה).

בסיבוב ח' אירחה הפועל תל אביב באצטדיון בלומפילד את הפועל בית שאן, שהייתה מוליכת ליגה א' צפון (הליגה השלישית דאז), כאשר במשחק הנחילה תל אביב לבית שאן תבוסה של 1:6, כאשר כובשי השערים הם: משה סיני (25), מיקי בן שטרית (34, 35), יעקב אקהויז (44), אלי כהן (72) ואילן שוקרון (83), כאשר גבי דנינו רק כובש שער כבוד לבית שאן.

בשמינית הגמר אירחה שוב הפועל תל אביב בבלומפילד, הפעם את הפועל טבריה מצמרת הליגה הארצית ליגת המשנה, כאשר במשחק מנצחת הפועל תל אביב 1:3 את טבריה משערים של מוריס ז'אנו (47), משה סיני (51 בבעיטת עונשין) ומיקי בן שטרית (90).

ברבע גמר הגביע התארחה למשחק אצל בית"ר תל אביב מאמצע הטבלה בליגה הלאומית, כאשר בית"ר עלתה ליתרון תוך 60 שניות מפתיחת המשחק משער של דוד לביא. בדקה ה-15 השוותה הפועל תל אביב עם שער של אלי כהן אחרי בישול של משה סיני. בדקה ה-38 עלתה הפועל ליתרון 1:2 במשחק, ובדקה ה-77 השווה שוב דוד לביא את המשחק, תוצאה שנשמרה עד תום המשחק (אחרי הארכה), מה שאילץ את שני הקבוצות לבצע משחק חוזר, על פי תקנות הגביע דאז. במשחק השני שהתרחש בבלומפילד 6 ימים לאחר מכן, ניצחה הפועל תל אביב 3:2, עם שער של משה סיני בדקה ה-5, שער של רמי ארמה בדקה ה-56, ושער ניצחון של אלי "קוקוס" כהן בדקה ה-80 של המשחק, והפועל העפילה לשלב הבא.

בחצי הגמר הנייטרלי באצטדיון רמת גן שיחקה הפועל תל אביב נגד מכבי נתניה, המתחרה הישירה שלה לתואר האליפות והקבוצה שסיימה כסגניתה. במשחק עצמו שני שערים מוקדמים אחד של עודד מכנס בדקה השלישית, והשני של אלי "קוקוס" כהן בדקה החמישית, לאחר בישול נוסף של משה סיני. המשחק היה רווי באירועים ומצבים ליד שני השערים, אולם נגמר ב-90 דקות בתוצאה 1-1. בהארכה הייתה הפועל מסוכנת מעט יותר, אבל עדיין לא נכבשו שערים והמשחק נגמר לאחר 120 דקות בתוצאה זהה, שאילצה את שני הקבוצות ללכת להכרעה בדו-קרב פנדלים מהנקודה הלבנה. את הבעיטה השנייה בדו-קרב של הפועל תל אביב עצר שוער נתניה קובי בלדב, אולם גם דני עציוני החמיץ ושלח את הכדור החוצה וזה 1-2 לנתניה עדיין. בהמשך הבקיעו רמי ארמה, רוני לוי ואלי "קוקוס" כהן את הפנדלים שלהם, והתוצאה הייתה 3-3. את הכדור הרביעי של מכבי נתניה עצר השוער יום טוב טליאס מרגליו של רונן גבאי. את הפנדל הרביעי של הפועל תל אביב בעט אילן שוקרון פנימה, וקבע 3-4 להפועל תל אביב שניצחה בדו-קרב הפנדלים, והעפילה לגמר בפעם ה-15 בתולדות המועדון, וה-7 מאז קום המדינה, וניסיון של הקבוצה לזכות בדאבל עונתי ראשון בהיסטוריה מקום המדינה.

### מכבי תל אביב

מכבי תל אביב מגיעה לגמר הגביע, בעונה שנחשבה להכי גרועות בתולדותיה בליגה הבכירה - כאשר היא מתמודדת בחלק התחתון של הטבלה כל העונה - כשלבסוף היא מסיימת במקום ה-12, רק מקום אחד מעל הקו האדום, בנוסף ספגה בעונה זו את תוצאת השיא השלילית בתולדותיה 10:0 ממכבי חיפה, במחזור ה-30 של הליגה.

בסיבוב ח' התארחה מכבי תל אביב אצל הקבוצה שהייתה במקום האחרון בליגה הארצית (ליגת המשנה דאז) - הפועל עכו. במשחק - לאחר מחצית ראשונה מאופסת, עלתה מכבי תל אביב ליתרון בדקה ה-47, ואף הכפילה את יתרונה דקה בלבד לאחר מכן, והובילה 2:0. בדקה ה-66 הוכשל שחקן עכו - דוד חלפון ברחבת האורחים והבקיע את בעיטת עונשין שנפסקה לזכות קבוצתו וקבע 2:1, בדקה ה-78 בבעיטה חופשית לזכות עכו אחרי נגיעות של מספר שחקנים בעט נסים אדרי את הכדור פנימה וקבע 2:2 בתום 90 דקות. עם פתיחת ההארכה בדקה ה-93, נפסקה בעיטת עונשין נוספת לזכות עכו, כאשר שחקנה דוד חלפון בעט שוב, והכניס וזה כבר 2:3 לעכו שעשתה מהפך מדהים על מכבי תל אביב. בדקה ה-111 פרץ צבי גורדון, המחליף, לרחבת עכו, הוא נבלם והכדור הוסט לכיוונו של מנשה שמעונוב שבעט פנימה, וקבע 3:3 במשחק, תוצאה שנשמרה בתום 120 דקות. נכון לעונה זו חוקי המפגש בגביע קבעו כי בסיבוב זה יש לבצע משחק חוזר אם בתום 120 דקות התוצאה תיקו, ועל כן נפגשו הקבוצות שוב שבוע ימים לאחר מכן למשחק חוזר באצטדיון בלומפילד. משחק זה היה חד צדדי לטובת מכבי תל אביב, שניצחה 0:5 משער של מיקי כהן (16) ורביעייה של בני טבק (32, 65, 72 ו-86), בדרך לסיבוב הבא.

בשמינית הגמר אירחה מכבי תל אביב את הפועל ירושלים מצמרת הליגה הארצית באצטדיון רמת גן, וניצחה אותה 0:4 משערים של בני טבק (71), ארז לולו (77), מוטי איוניר (83), ומשה גריאני (85). ברבע הגמר אירחה שוב מכבי תל אביב באצטדיון רמת גן, הפעם את הפועל באר שבע מצמרת הליגה הלאומית (סיימה מקום שלישי בעונה זו בליגה), במשחק לא היו שערים במשך 90 הדקות הראשונות, ובדקה ה-109 בהארכה הבקיע בני טבק את שער הניצחון אחרי בישול של משה גריאני, מה ששלח את מכבי תל אביב לשלב הבא.

בחצי הגמר הנייטרלי באצטדיון רמת גן, פגשה מכבי תל אביב את שמשון תל אביב מצמרת הליגה הלאומית, שחוותה עונת שיא מבחינתה ביחס לעונותיה הקודמות וסיימה במקום הרביעי בליגה. המשחק הסתיים בתוצאה 0:0 ב-90 דקות, עם משחק אגרסיבי, 5 כרטיסים צהובים וכרטיס אדום שנשלף לשחקן מכבי תל אביב חי קרייס בדקה ה-61. בהארכה הבקיעה מכבי תל אביב שער בדקה ה-116 מרגליו של שחר בראל אחרי בישול של ארז לולו, אולם בדקה האחרונה של המשחק, בדקה ה-120 כבש שלמה אדרי לזכות שמשון תל אביב, מה שסיים את המשחק בתוצאה 1:1 ושלח את הקבוצות לדו-קרב פנדלים מהנקודה הלבנה. בדו-קרב הבקיעה מכבי את הפנדלים של אלון נתן, דוד אזולאי ואלי דריקס, כאשר אפרים ארביב הבקיע לזכות שמשון, אולם ניסים ברדה, יפתח הלוי ושלמה מזרחי שלושתם החמיצו את הפנדלים שלהם, כך שהדו-קרב נגמר ב3:1 לזכות מכבי תל אביב, בדרך לגמר ה-25 בהיסטוריה של המועדון, בהופעה זו השנה השנייה ברצף בגמר הגביע אחרי שזכתה בעונה שעברה.

סיכום מהלכי המשחק
-----------------

### מחצית ראשונה

המשחק נפתח עם התקפות של הפועל תל אביב, ובדקה ה-24 היא עלתה על הלוח, כאשר חיים גולדברג, איבד כדור לאלי "קוקוס" כהן, שהסיט שמאלה לרפי שמואל. שוער מכבי תל אביב משה מרכוס יצא מהשער לא טוב, שמואל הגביה משמאל לימין ומיקי בן שטרית נגח פנימה לשער חשוף **0:1 לזכות הפועל תל אביב בגמר הגביע.**

בדקה ה-29 ניסה איוניר את מזלו בבעיטה אולם הבעיטה נהדפה על ידי שוער הפועל תל אביב יום טוב טליאס. 6 דקות מאוחר יותר ניסה שוב לבעוט אולם הפעם הכדור פגע במשקוף השער ויצא החוצה.

בדקה ה-39 פרץ מיקי כהן משמאל בעט חזק וקשתי לזווית הנגדית העליונה של שער הפועל תל אביב, שספגה שער ו**נקבע 1:1 בגמר הגביע.**

### מחצית שנייה

בדקה ה-49 אקהויז שתופקד כבלם אחורי במשחק, עשה חור בהגנת הפועל תל אביב, בני טבק הגיע ראשון לכדור ומול השוער בעט לרשת, **1:2 למכבי תל אביב בגמר הגביע.**

בדקה ה-60 החליפה הפועל תל אביב את הקשר ההתקפי מוריס ז'אנו והכניסה את החלוץ שבתאי לוי. אחרי 3 דקות לוי ביצע פריצה באגף, אולם גולדברג ממכבי תל אביב עצר אותו בפגיעה חריפה, מה שגרם לו להנחית אגרוף בפרצופו של גולדברג. השופט הגיב בצהוב לגולדברג שביצע את העבירה החריפה, וכרטיס אדום ישיר לעברו של שבתאי לוי, שהשאיר את קבוצתו ב-10 שחקנים.

למרות היתרון המספרי התגוננה מכבי תל אביב, כאשר שוערה מרכוס הפגין מספר עצירות.

בדקה ה-77 מיקי בן שטרית בעט כדור חזק אולם הכדור נהדף לקרן.

לאחר כ-2 דקות של תוספת זמן שרק השופט יעקב שיינר לסיום המשחק, **ומכבי תל אביב זכתה בגביע ה-11 שלה מאז קום המדינה, וה-17 בהיסטוריה, עם זכייה זו השנה השנייה ברציפות.**

משחק הגמר
---------

|  |  |  |  |  |
| --- | --- | --- | --- | --- |
| 7 ביוני 1988  20:00 | **הפועל תל אביב** | **2:1** | **מכבי תל אביב** | אצטדיון רמת גן, רמת גן**צופים:** 25,000**שיפוט:** יעקב שיינר |
| מיקי בן שטרית הובקע שער בדקה ה- 25' 25' | (סיקור) | מיקי כהן הובקע שער בדקה ה- 39' 39' בני טבק הובקע שער בדקה ה- 49' 49' |

### הרכבי הקבוצות

|  |  |
| --- | --- |
| 





**הפועל תל אביב**
 | 





**מכבי תל אביב**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| שוער | **1** | ישראלישראל יום טוב טליאס |
| מגן ימני | **2** | ישראלישראל יהודה עמר |
| בלם | **5** | ישראלישראל יוסי זאנה |  | הוחלף בדקה ה-23 23' |
| בלם | **6** | ישראלישראל קובי סגל |
| מגן שמאלי | **13** | ישראלישראל דוד הרשליקוביץ |
| קשר אחורי | **16** | ישראלישראל רמי ארמה |
| קשר אחורי | **4** | ישראלישראל יעקב אקהויז |
| קשר | **3** | ישראלישראל אלי כהן |
| קשר התקפי | **10** | ישראלישראל מוריס ז'אנו |  | הוחלף בדקה ה-60 60' |
| קשר התקפי | **7** | ישראלישראל משה סיני (קפטן) |
| חלוץ | **8** | ישראלישראל מיקי בן שטרית |
| **מחליפים:** |
| בלם/קשר | **12** | ישראלישראל רפי שמואל |  | נכנס כמחליף בדקה ה-23 23' |
| חלוץ | **11** | ישראלישראל שבתאי לוי | הורחק בכרטיס אדום בדקה ה-64 64' | נכנס כמחליף בדקה ה-60 60' |
| **מאמן:** |
| ישראלישראל יצחק שניאור |

 |  | 

|  |
| --- |
|  |
|  |  |
| שוער | **1** | ישראלישראל משה מרכוס |
| מגן ימני | **3** | ישראלישראל שאול כהן |
| בלם | **4** | ישראלישראל חיים גולדברג | כרטיס צהוב בדקה ה-63 63' |
| בלם | **6** | ישראלישראל מנשה שמעונוב (קפטן) |
| מגן שמאלי | **11** | ישראלישראל מיקי כהן |
| קשר | **8** | ישראלישראל מוטי איוניר | כרטיס צהוב  |
| קשר | **9** | ישראלישראל משה גריאני |  | הוחלף בדקה ה-82 82' |
| קשר התקפי | **14** | ישראלישראל ארז לולו |
| קשר התקפי | **10** | ישראלישראל אלון נתן |
| חלוץ | **15** | ישראלישראל בני טבק |
| חלוץ | **7** | ישראלישראל אלי דריקס |  | הוחלף בדקה ה-84 84' |
| **מחליפים:** |
| קשר | **5** | ישראלישראל שחר בראל |  | נכנס כמחליף בדקה ה-82 82' |
| קשר אחורי | **12** | ישראלישראל ג'קי צרפתי |  | נכנס כמחליף בדקה ה-84 84' |
| **מאמן:** |
| ישראלישראל גיורא שפיגל |

 |

|  |
| --- |
| **שופט:**
ישראלישראל יעקב שיינר (שופט ראשי)
**עוזרי שופט:**
ישראלישראל יצחק בן יצחק (קוון)
ישראלישראל יצחק רוזנברג (קוון) |

קישורים חיצוניים
----------------

* פנחס זהבי, בני טבק – רואה גביע, לוקח אותו, חדשות, 8 ביוני 1988
* אבי מלר, מנפילה לתהילה, מעריב, 8 ביוני 1988
* כתבה על המשחק באתר מכבי-פדיה
* כתבה על המשחק באתר ויקי-פועל
* דרבי:מכבי ת"א-הפועל ת"א 1:2, גמר גביע המדינה 1988, סרטון בערוץ "history0811", באתר יוטיוב (אורך: 00:11:57)
* גמר גביע המדינה 1988, מכבי ת"א - הפועל ת"א 1:2, סרטון בערוץ "oren211180", באתר יוטיוב (אורך: 01:47:42)

הערות שוליים
------------

1. ↑  מאיר ריפמן, שק אימון עם שישה חורים, באתר הספריה הלאומית של ישראל (עיתון מעריב), ‏13 באפריל 1988
2. ↑  אלי עזור, דוד לביא. כמו בימים הגדולים, באתר הספריה הלאומית של ישראל (עיתון מעריב), ‏12 במאי 1988
3. ↑  משחק 1: הפועל עכו מכבי תל אביב, סיבוב ח' גביע המדינה 1988, באתר מכבי-פדיה
4. ↑  משחק 2: מכבי תל אביב הפועל עכו, סיבוב ח' גביע המדינה 1988, באתר מכבי-פדיה
5. ↑  מכבי תל אביב הפועל ירושלים, שמינית גמר גביע המדינה 1988, באתר מכבי-פדיה
6. ↑  מכבי תל אביב הפועל באר שבע, רבע גמר גביע המדינה 1988, באתר מכבי-פדיה
7. ↑  מכבי תל אביב שמשון תל אביב, חצי גמר גביע המדינה 1988, באתר מכבי-פדיה

| משחקי גמר גביע המדינה בכדורגל |
| --- |
| 

|  |
| --- |
| 1951 • 1952 • ~~1953~~ • 1954 • 1955 • ~~1956~~ • 1957 • 1958 • 1959 • ~~1960~~ • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |

 |